钦定古今图书集成/明伦汇编/氏族典/第267卷 > 王承衎
## 钦定古今图书集成/明伦汇编/氏族典/第267卷 > 王承衎

按《宋史王审琦传》：“审琦子承衎，字希悦，开宝中，授闲
厩使。太平兴国中，出监徐州军，又为西京水南巡检
使，改如京使。表求治郡自效，命知澶州，迁六宅使，领
昭州刺史，俄知澶州，加庄宅使。咸平中，连知延、代、并
三州，改尚食使。凤翔张雍病，命承衎代之，徙泾州，授
西上阁门使，改领永州刺史。景德中，知秦州，徙知天”
雄军。大中祥符初，进秩东上阁门使。承衎病足，赐告
家居。以久不朝请，求近郡，改左武卫大将军、知寿州。
二年，卒。承衎颇涉学，喜为诗，所至为一集。晓音律，多
与士大夫游，意豁如也。子世京，为阁门祗候；世文，内
殿崇班。